PIELIKUMS Nr. 2

*Apstiprināti*

*2024.gada 5.decembrī*

*Dienvidkurzemes novada pašvaldības*

*Zvejas rīku sadales komisijas sēdē*

*Prot. Nr. 2024/3.15.1/7, lēm. Nr. 2*

**Pašpatēriņa rūpnieciskās zvejas tiesību nomas Baltijas jūras piekrastes ūdeņos  Dienvidkurzemes novada pašvaldības Vērgales pagasta administratīvajā teritorijā atklātas mutiskas izsoles noteikumi**

1. **Izsoles pamatnoteikumi**
2. Šie noteikumi nosaka kārtību, kādā izsludināma un rīkojama mutiska atklāta izsole pašpatēriņa rūpnieciskās zvejas tiesību nomas piešķiršanai Baltijas jūras piekrastes ūdeņos Dienvidkurzemes novada pašvaldības Vērgales pagasta administratīvajā teritorijā (turpmāk – Izsole).
3. Izsoles rīkotājs ir ar Dienvidkurzemes novada pašvaldības domes 2024.gada 31.oktobra sēdes lēmumu izveidota Zvejas rīku sadales komisija (turpmāk – Komisija).
4. Izsole tiek rīkota, pamatojoties uz Zvejniecības likuma 7.panta sesto un septīto daļu, 11.panta sesto daļu, Ministru kabineta 2009.gada 11.augusta noteikumu Nr. 918 „Noteikumi par ūdenstilpju un rūpnieciskās zvejas tiesību nomu un zvejas tiesību izmantošanas kārtību" 13., 33., 43., 48., 50. punktu, Ministru kabineta 2009.gada 30.novembra noteikumu Nr. 1375 Noteikumi par rūpnieciskās zvejas limitiem un to izmantošanas kārtību piekrastes ūdeņos, Dienvidkurzemes novada pašvaldības domes 2023.gada 30.novembra saistošo noteikumu Nr. 2023/34 Par zvejas rīku limita daļas nodalīšanu pašpatēriņa zvejai, ar Dienvidkurzemes novada pašvaldības domes 2023.gada 28.septembra lēmumu Nr. 887 apstiprinātiem noteikumiem “Noteikumi par rūpnieciskās zvejas tiesību iznomāšanas kārtību Dienvidkurzemes novada administratīvajā teritorijā” (grozīti 2024.gada 31.oktobrī) un Zvejas rīku sadales komisijas sēdes 2024.gada 5.decembra lēmumu Nr. 1 “Rīkot pašpatēriņa rūpnieciskās zvejas tiesību nomas izsoli Baltijas jūras piekrastes ūdeņos  Dienvidkurzemes novada pašvaldības Vērgales pagasta administratīvajā teritorijā.” (protokols Nr. 2024/3.15.1/7).
5. Izsoles veids - ar augšupejošu soli.
6. **Izsoles mērķis**
7. Ņemot vērā to, ka nomas iesniegumu skaits pašpatēriņa zvejai Baltijas jūras piekrastes ūdeņos Vērgales pagasta administratīvā teritoijā pārsniedz pašpatēriņa zvejas tiesību nomas iespējas:
	1. nodrošināt fiziskām personām, kuras ir iesniegušas rūpnieciskās zvejas tiesību nomas iesniegumus un kurām saskaņā ar Zvejniecības likuma 7.panta sesto daļu ir priekšrocības uz rūpnieciskās zvejas tiesību nomu veikt pašpatēriņa zveju Baltijas jūras piekrastes ūdeņos;
	2. nodrošināt brīvu konkurenci starp izsoles dalībniekiem, vienlīdzīgu un taisnīgu attieksmi pret tiem;
	3. nodrošināt izsoles procedūras atklātumu.
8. **Izsoles objekts**
9. Pašpatēriņa zvejas nomas tiesības uz šādiem zvejas rīkiem (turpmāk – IZSOLES OBJEKTS):
	1. 6 (seši) Zivju tīkli līdz 50 m garumā;
	2. 1 (viens) Reņģu tīkls līdz 50 m garumā;
	3. 16 (sešpadsmit) vienības (1 vienība = 100 gabali) zivju āķi.
10. Izsolē katra izsolāmā zvejas rīka limita nosacītā cena tiek noteikta atbilstoši Ministru kabineta 2009.gada 11.augusta noteikumu Nr. 918 „Noteikumi par ūdenstilpju un rūpnieciskās zvejas tiesību nomu un zvejas tiesību izmantošanas kārtību” nosacījumiem:
	1. zivju tīkla nosacītā cena ir 4,27 EUR (četri eiro un divdesmit septiņi centi);
	2. reņģu tīkla nosacītā cena ir 4,27 EUR (četri eiro un divdesmit septiņi centi);
	3. zivju āķu vienības (100 gabali) nosacītā cena ir 9,96 EUR (deviņi eiro un deviņdesmit seši centi);
11. Zvejas tiesību lietošanas termiņš – līdz 2025.gada 31.decembrim.
12. **Izsoles pretendenti**
13. Izsolē var piedalīties pretendents, kurš atbilst ar Dienvidkurzemes novada pašvaldības domes 2023.gada 28.septembra lēmumu Nr.887 apstiprināto noteikumu “Noteikumi par rūpnieciskās zvejas tiesību iznomāšanas kārtību Dienvidkurzemes novada administratīvajā teritorijā”, ar Dienvidkurzemes novada pašvaldības domes 2024.gada 31. oktobra lēmumu Nr. 894 apstiprināto grozījumu “Noteikumi par rūpnieciskās zvejas tiesību iznomāšanas kārtību Dienvidkurzemes novada administratīvajā teritorijā” un Pašpatēriņa rūpnieciskās zvejas tiesību nomas Baltijas jūras piekrastes ūdeņos atklātas mutiskas izsoles noteikumu nosacījumiem un Komisija ir uzaicinājusi piedalīties izsolē.
14. Ja pretendentu pārstāv cita persona, tad ir jāiesniedz **notariāli/bāriņtiesas** apliecināts pilnvarojums pārstāvēt fizisko personu (pilnvarā jābūt norādītam, ka persona tiek pilnvarota piedalīties Pašpatēriņa rūpnieciskās zvejas tiesību nomas Baltijas jūras piekrastes ūdeņos atklātā 2024.gada mutiskā izsolē).
15. Piedalīšanās izsolē ir brīvas gribas izpausme un izsoles noteikumi visiem Pretendentiem ir vienādi.
16. **Izsoles pieteikumu iesniegšana**
17. **Reģistrācija izsolei** **2024.gada 17.decembrī, no plkst.18:00 Vērgales pagasta kultūras namā, Vērgale, Vērgales pagasts, Dienvidkurzemes novads.**
18. Pretendents, ierodoties izsolē, iesniedz pieteikumu izsolei (Pielikums Nr.3), kurā ar savu parakstu apliecina, ka ir iepazinies ar Izsoles noteikumiem un nav saņēmis zvejas nomas tiesības Baltijas jūras piekrastes ūdeņos pašpatēriņa vajadzībām citā pašvaldībā.
19. **Izsole sākas 2024.gada 17.decembrī plkst.18:15 Vērgales pagasta kultūras namā, Vērgale, Vērgales pagasts, Dienvidkurzemes novads.**

**VI. Izsoles norise**

1. Komisijas priekšsēdētājs paziņo komisijas sastāvu.
2. Izsole notiek, ja ir ieradies vismaz viens attiecīgās izsoles dalībnieks, kurš reģistrēts šajā nolikumā noteiktajā kārtībā.
3. Izsolē katra izsolāmā zvejas rīka limita sākumcena tiek noteikta atbilstoši 2009.gada 11.augusta Ministru kabineta noteikumu Nr. 918 „Noteikumi par ūdenstilpju un rūpnieciskās zvejas tiesību nomu un zvejas tiesību izmantošanas kārtību” nosacījumiem:
	1. Zivju tīkla sākumcena ir EUR 4,27 (četri eiro un divdesmit septiņi centi);
	2. Reņģu tīkla sākumcena ir EUR 4,27 (četri eiro un divdesmit septiņi centi);
	3. Zivju āķu 1 vienības (100 gab.) sākumcena ir EUR 9,96 (deviņi eiro un 96 centi);
4. Izsole ir noteikta ar augšupejošu soli - EUR 5.00 (pieci eiro) viens solis.
5. Pirmie tiek izsolīti 6 (seši) zivju tīkli, tālāk secīgi 1 (viens) reņģu tīkls un 16 (sešpadsmit) vienības zivju āķi, solot katru atsevišķi pa vienam zvejas rīkam.
6. Izsoles vadītājs, atklājot izsoli, paziņo par katru zvejas rīka limitu, par izsolāmā pašpatēriņa zvejas rīka sākumcenu un solīšanas uzsākšanu.
7. Zvejas rīka izsolīšana sākas ar noteikto sākumcenu. Pieliekot soļus, solīšana turpinās kamēr palicis viens pretendents.
8. Izsoles vadītājs trīs reizes atkārto pēdējo nosaukto cenu un, ja pretendents augstāku cenu nepiedāvā, fiksē ar piesitienu pie galda. Pēc piesitiena zvejas rīka limits tiek uzskatīts par izsolītu.
9. Tiesības noslēgt rūpnieciskās zvejas tiesību nomas līgumu iegūst augstākās cenas nosolītājs.
10. Izsoles dalībnieks, kas piedāvājis augstāko cenu, ar parakstu apliecina protokolā norādītās cenas atbilstību nosolītajai cenai.
11. Izsoles dalībnieks, kurš pašpatēriņa zvejas rīka limitu nosolījis, bet neparakstās protokolā, tādējādi ir atteicies no tā nosolīšanas. Šādā gadījumā izsolītais zvejas rīka limits tiek piedāvāts nākošās augstākās maksas nosolītājam.
12. Izsole turpinās līdz brīdim, kamēr izsolīti visi šī nolikuma 6.punktā minētie pašpatēriņa zvejas rīku limiti vai izsoles dalībnieki neturpina solīšanu. Izsoles gaita jāatspoguļo protokolā, kuru 1 (vienas) darba dienas laikā paraksta izsoles vadītājs.
13. Personām, kuras vēlas vērot izsoli, bet nav izsoles dalībnieki, nav tiesības iejaukties izsolē vai kā citādi traucēt, vai ietekmēt izsoles gaitu. Personas, kuras neievēro noteikto kārtību, tiek izraidītas no telpas.
14. Viens izsoles dalībnieks izsoles rezultātā var iegūt vienu zvejas rīku (vai nu vienu zivju tīklu, vai nu vienu reņģu tīklu, vai nu vienu vienību zivju āķu).
15. Gadījumā, ja uz kādu no zvejas rīkiem neviens no pretendentiem nepiesakās un nesola, pēc 6.punktā minēto zvejas rīku izsolīšanas, veic neizsolīto rīku izsolīšanu starp pretendentiem, kuri ir nosolījuši kādu no zvejas rīkiem (kas nav no izsolāmā zvejas rīka grupas).
16. Maksu par zvejas tiesību nomu gadam izsoles dalībniekam jāsamaksā piecu darba dienu laikā pēc rēķina saņemšanas.
17. Ja izsoles dalībnieks, kurš izsoles rezultātā ieguvis tiesības slēgt zvejas tiesību nomas līgumu, rēķinā noteiktajā termiņā un kārtībā nav samaksājis solīto cenu, zvejas tiesību nomas līgums tiek pārtraukts. Šādā gadījumā izsolītais zvejas rīka limits tiek piedāvāts nākošās augstākās cenas nosolītājam.
	1. **Izsoles rezultātu apstiprināšana**
18. Izsoles rezultātus apstiprina Dienvidkurzemes novada pašvaldības Komisija.
19. Komisijas faktisko rīcību vai izdoto administratīvo aktu administratīvā procesa dalībniekam ir tiesības pārsūdzēt Dienvidkurzemes novada pašvaldības domē, Lielā ielā 54, Grobiņā, Dienvidkurzemes novadā.

Komisijas priekšsēdētāja V.Feodorova